Gengur niður um hádegi á morgun
Tekið er að draga úr stormi kvöldsins á Suðurlandi og suðvesturhorninu. Eitthvað er að draga úr á Norðurlandi en samkvæmt upplýsingum frá Veðurstofu Íslands verður stormurinn aðeins lengur í hámarki á Vestfjörðum. Versti vindurinn ætti hins vegar að vera yfirstaðinn á Vesturlandi.
Áfram verður hvasst fram á morgun á nánast öllu landinu fyrir utan Austurland en þó ekki af sama styrk og í kvöld. Hvessa á aftur á suðvesturhorni landsins um tíma og mun það sérstaklega skila sér niður í Borgarfirði og Hvalfirði en ekki standa lengur en tvo þrjá tíma. Sá strengur ferðast norður yfir landið og hvessir því fyrir norðan þegar líður á morguninn.
Eftir hádegi á veður að ganga niður á öllu landinu. Nú þegar versta veðrið tekur að ganga niður á Vestfjörðum er þó varað við að stormur upp á 22 til 24 m/s í meðalvind muni vara fram að hádegi.
Veðurstofan varar við hálku í fyrramálið en hlýindin geta valdið klakamyndun þar sem snjór er á jörðu. Bendir veðurfræðingur á að rok og hálka sé varasöm blanda en gerir þó ráð fyrir því að á höfuðborgarsvæðinu fari að draga nokkuð úr vindi upp úr klukkan átta.
Tekið er að draga úr stormi kvöldsins á Suðurlandi og suðvesturhorninu.
Eitthvað er að draga úr á Norðurlandi.
Samkvæmt upplýsingum frá Veðurstofu Íslands verður stormurinn aðeins lengur í hámarki á Vestfjörðum.
Versti vindurinn ætti hins vegar að vera yfirstaðinn á Vesturlandi.
Eftir hádegi á veður að ganga niður á öllu landinu.
Veðurstofan varar við hálku í fyrramálið en hlýindin geta valdið klakamyndun þar sem snjór er á jörðu.